stanford-oval/wikipedia huggingface dataset:
תנועות נגד הזכות להפלה מלאכותית
ראו גם

תנועות למען הזכות להפלה מלאכותית
הזכות לחיים
Breathe (2 AM)

Breathe (2 AM) (בעברית: לנשום (2 לפנות בוקר)) הוא סינגל של הזמרת-יוצרתת האמריקאית אנה נאליק. השיר יצא לאור ב-18 בדצמבר 2004, על ידי חברת התקליטים קולומביה רקורדס, כסינגל הראשון מתוך אלבום הבכורה שלה Wreck of the Day
השיר נכלל בכמה פסקולי תוכניות טלוויזיה שונות, דוגמת "האנטומיה של גריי", "מכושפות" ו"סמולוויל", ואף בסקפולי סרטים כמו "הרבה כמו אהבה ו"גריפין ופניקס".
רשימת רצועות

| Breathe (2 AM) — מהדורה אמריקאית דיסק סינגל> מס' | Breathe (2 AM) — מהדורה אמריקאית דיסק סינגל> שם | Breathe (2 AM) — מהדורה אמריקאית דיסק סינגל> משך | Breathe (2 AM) — מהדורה אמריקאית דיסק סינגל>  | Breathe (2 AM) — מהדורה אמריקאית דיסק סינגל>  | Breathe (2 AM) — מהדורה אמריקאית דיסק סינגל>  | Breathe (2 AM) — מהדורה אמריקאית דיסק סינגל>  | Breathe (2 AM) — מהדורה אמריקאית דיסק סינגל>  | Breathe (2 AM) — מהדורה אמריקאית דיסק סינגל>  | Breathe (2 AM) — מהדורה אמריקאית דיסק סינגל>  |
| --- | --- | --- | --- | --- | --- | --- | --- | --- | --- |
| 1. | Breathe (2 AM) (גרסת סינגל)   | 4:10 |  |  |  |  |  |  |  |
| Breathe (2 AM) — מהדורה אוסטרלית דיסק סינגל> מס' | Breathe (2 AM) — מהדורה אוסטרלית דיסק סינגל> שם | Breathe (2 AM) — מהדורה אוסטרלית דיסק סינגל> משך | Breathe (2 AM) — מהדורה אוסטרלית דיסק סינגל>  | Breathe (2 AM) — מהדורה אוסטרלית דיסק סינגל>  | Breathe (2 AM) — מהדורה אוסטרלית דיסק סינגל>  | Breathe (2 AM) — מהדורה אוסטרלית דיסק סינגל>  | Breathe (2 AM) — מהדורה אוסטרלית דיסק סינגל>  | Breathe (2 AM) — מהדורה אוסטרלית דיסק סינגל>  | Breathe (2 AM) — מהדורה אוסטרלית דיסק סינגל>  |
| --- | --- | --- | --- | --- | --- | --- | --- | --- | --- |
| 1. | Breathe (2 AM)  | 4:40 |  |  |  |  |  |  |  |
| 2. | Home (acoustic version)  | 2:48 |  |  |  |  |  |  |  |
| 3. | Catalyst (acoustic version)  | 3:29 |  |  |  |  |  |  |  |
מיקומי שיא

|   ‏‏‏  מצעדים ודירוגים (2005–2006)> מדינה |   ‏‏‏  מצעדים ודירוגים (2005–2006)> מצעד |   ‏‏‏  מצעדים ודירוגים (2005–2006)> מיקום שיא |   ‏‏‏  מצעדים ודירוגים (2005–2006)>  |
| --- | --- | --- | --- |
|  אוסטריה | Ö3 אוסטריה טופ 40‏ | 79 |  |
|  ארצות הברית | בילבורד הוט 100 | 45 |  |
|  ארצות הברית | מצעד השירים האלטרנטיביים למבוגרים | 16 |  |
|  ארצות הברית | מצעד השירים העכשוויים למבוגרים | 4 |  |
|  ארצות הברית | מצעד 40 השירים למבוגרים | 6 |  |
|  ארצות הברית | מצעד 40 המיינסטרים הראשונים | 22 |  |
|  ניו זילנד | המצעד הניו זילנדי הרשמי | 37 |  |
|  קנדה | קנדה הוט 100 | – |  |
|  קנדה | מצעד שירי ה-AC | 29 |  |
הערות שוליים

1 2  Breathe (2 AM), genius, ‏2021-03-02
↑  Anna Nalick - IMDb, imdb
↑  Anna Nalick: 'I Spent Years Telling People to Just Breathe And I Was Suffocating', billboard
| --- | --- |
בקרת זהויות :  MusicBrainz work: 809ed6bf-727e-4536-9d17-6c07fb1a378f
33 כנגד כל הסיכויים

| --- | --- |

כרזת הסרט
 מבוסס על:  החשיכה האפלה למטה - מאת: ויקטור טובר
 בימוי:  פטריסיה ריגן 
 הופק בידי:  מייק מדבוי 
 תסריט:  מייקל תומאס, קרייג בורטון, חוזה ריברה 
 עריכה:  מייקל טרוניק 
 שחקנים ראשיים:  אנטוניו בנדרס   רודריגו סנטורו   ז'ולייט בינוש   ג'יימס ברולין   לו דיאמונד פיליפס   מריו קסאס   חואן פבלו רבה   קייט דל קסטיליו   קוט דה פבלו   ג'ייקוב ורגס   בוב גנטון   גבריאל ביירן   נעמי סקוט   מרקו טרבינו   אוסקר נונז   אלחנדרו גויק   טים וילקוקס
 מוזיקה:  ג'יימס הורנר 
 צילום:  קקו וארז
 מדינה:  צ'ילה צ'ילה   קולומביה קולומביה
 חברת הפקה:  אלקון אנטרטיינמנט   סרטי פניקס   סרטי 360
 חברה מפיצה:  האחים וורנר (צפון אמריקה)   פוקס המאה ה-20 (אמריקה הלטינית)
 שיטת הפצה:  וידאו על פי דרישה 
 הקרנת בכורה:  6 בנובמבר 2015 (צ'ילה)   13 בנובמבר 2015 (ארצות הברית)
 משך הקרנה:  127 דק' 
 שפת הסרט:  אנגלית 
 סוגה:  סרט אסונות
 תקציב:  26 מיליון דולר
 הכנסות:  24 מיליון (דצמבר 2015)
 הכנסות באתר מוג'ו:   33
 www.the33movie.com
 דף הסרט ב־IMDb
 
כוכבי הסרט ז'ולייט בינוש ואנטוניו בנדרס עם נשיא צ'ילה, סבסטיאן פיניירה
33 כנגד כל הסיכויים (באנגלית: The 33, בספרדית: Los 33) הוא סרט אסונות ביוגרפי בשפה האנגלית של הבמאית המקסיקנית פטריסיה ריגן ושנכתב על ידי מיקו אלן, קרייג בורטן וחוסה ריברה. הסרט מבוסס על האירוע האמיתי של תאונת המכרה בצ'ילה שאירעה ב-2010 ובה קבוצה של 33 כורים נלכדה בתוך מכרה סן חוסה במשך יותר מחודשיים. בסרט מככב אנטוניו בנדרס בדמותו של מריו ספולבדה, שהנחה את קטעי הווידאו שבהם צולמו הכורים הלכודים ושנשלחו כדי לדווח לצוותי החילוץ ולבני משפחות הכורים על מצבם.
תקציר העלילה

עשרות מתושבי העיר קופיאפו שבמחוז אטמקה שבצ'ילה עובדים במכרה סן חוסה. בעלי המכרה מתעלם מהאזהרות על ההחמרה ביציבותו של המכרה, שזמן קצר לאחר מכן קורס. פיר הכניסה היחיד אל המכרה נחסם ו-33 כורים מצליחים להיחלץ למקום מקלט בתוך המכרה. הם מגלים שמכשיר הרדיו שברשותם חסר כל ערך, ערכת העזרה ראשונה ריקה, בפתחי האוורור לא מותקנים סולמות חילוץ כנדרש, ומלאי מזון החרום לא מספיק. מריו ספולבדה הופך להיות מנהיג הקבוצה. הוא מחלק את מנות המזון ועוצר את התפרצויות האלימות והייאוש שמתרחשות בקרב הכורים. חברת הכרייה בעלת המכרה לא מנסה לבצע שום ניסיון חילוץ וקרובי משפחותיהם של הכורים מתאספים ליד שערי המכרה.
ממשלת צ'ילה מחליטה להתערב בנעשה ומורה לבצע קידוחים כדי להגיע לחלל בו שוהים הכורים. קידוחי הגישוש הראשונים מחטיאים את מטרתם, אך בסופו של דבר מצליח אחד הקידוחים לחדור למקלט של הכורים. הכורים מצמידים פתק אל קצה המקדח כדי ליידע את צוותי החילוץ על כך שהם שרדו את המפולת. הם מקבלים אספקת מזון מחודשת ובגדים, ונוצר קשר וידאו בינם לבין הצוותים על פני הקרקע. לאחר מכן מובא מקדח גדול כדי ליצור פיר שדרכו מחולצים הכורים בזה אחר זה.
השחקנים הראשיים

אנטוניו בנדרס – בתפקיד "סופר" מריו ספולבדה, מי שהנחה את סרטי הווידאו היומיים שהועברו לציבור כדי להראות לו שמצבם של הכורים טוב.
רודריגו סנטורו – בתפקיד שר המכרות של צ'ילה, לורנס גולבורן.
ז'ולייט בינוש – בתפקיד מריה סגוביה, אחותו של הכורה דריו סגוביה.
ג'יימס ברולין – בתפקיד ג'ף הארט, הקודח שפיקח על מבצע קידוח פיר החילוץ.
לו דיאמונד פיליפס – בתפקיד לואיס "דון לוצ'ו" אורסואה, מנהל המשמרת של הכורים הלכודים, שנטל את ההנהגה על הקבוצה וסייע להעביר לצוותי החילוץ נתונים מדויקים יותר של המכרה.
מריו קסאס – בתפקיד אלכס וגה, כורה שסבל מבעיות בכליות ומיתר לחץ דם.
חואן פבלו רבה – בתפקיד הכורה דריו סגוביה, מפעיל מקדח ובנו של כורה.
קייט דל קסטיליו – בתפקיד קיטי ולדיביה דה ספולבדה.
קוט דה פבלו – בתפקיד ג'סיקה וגה, אשתו של אלכס וגה.
ג'ייקוב ורגס – בתפקיד אדיסון "אלביס" פנה, מוביל פעילות השירה של הכורה, שביקש שישלחו אליו שיריו של אלביס פרסלי למעמקי המכרה.
בוב גנטון – בתפקיד נשיא צ'ילה, סבסטיאן פיניירה.
גבריאל ביירן – בתפקיד אנדרה סוגרט, מהנדס שעמד בראש מבצע החילוץ.
נעמי סקוט – בתפקיד אסקרלטה, בתם של מריו וקיטי ספולבדה.
מרקו טרבינו – בתפקיד חוסה אנריקז, המנהיג הדתי של הכורים שארגן תפילות יומיות.
אוסקר נונז – בתפקיד הכורה יוני בריוס.
אדריאנה בראסה - בתפקיד מרת'ה סאלינס, אשתו של יוני בריוס, שמגלה עם חילוצו שגם המאהבת שלו ממתינה לו.
אלחנדרו גויק – בתפקיד הכורה (והכדורגלן לשעבר) פרנקלין לובוס.
טים וילקוקס, עיתונאי ה-BBC – בתפקיד עצמו.
ההפקה

עלילת הסרט מבוססת על אירועי תאונת המכרה בצ'ילה. במאית הסרט היא פטריסיה ריגן והוא נכתב על ידי מקו אלן וחוסה ריברה. מפיק הסרט הוא מייק מדווי, שגם הפיק את הסרט אפוקליפסה עכשיו. מדווי עבד בשיתוף פעולה עם הכורים, עם בני משפחותיהם ועם כל המעורבים בפרשה. ב-13 באוגוסט 2014 הוכרז שהסרט יהיה הראשון שיקבל תמיכה ממועצת הסרטים של קולומביה.
שלב הצילומים החל בדצמבר 2013 בקולומביה. לפני כן ראיינה ריגן את כל אחד ואחד מהכורים ואת בני משפחותיהם. לאחר שהצילומים בנמוקון שבקולומביה הסתיימו, הם המשיכו בקופיאפו שבצ'ילה, אתר התרחשות האירועים האמיתיים, ב-5 בפברואר 2014. ב-18 בפברואר פורסם שיותר ממחצית מעבודת הצילום נעשתה בנמוקון ושסצנות החילוץ צולמו בטיירה אמריליה שבצ'ילה. שלב הצילומים הסתיים ב-20 בפברואר.
באוקטובר 2014 נבחר ג'יימס הורנר ליצור את הפסקול המוסיקלי של הסרט. סרט זה היה אחד משני הסרטים שהורנר הפיק מוזיקלית בשנת 2015 לפני מותו ב-22 ביוני.
הקרנת הסרט

הסרט יצא לאקרנים ברחבי אמריקה הלטינית באמצעות חברת פוקס המאה ה-20 החל מ-6 באוגוסט 2015, אז התקיימה הקרנת הבכורה העולמית שלו בצ'ילה. ב-20 באוגוסט הוא הוקרן לראשונה בקולומביה ובמרכז אמריקה. ב-29 באוגוסט הושלמה הוצאתו לאקרנים באמריקה הלטינית, כאשר הוא הוקרן לראשונה בברזיל. הקרנת הבכורה של הסרט בארצות הברית ובקנדה התקיימה ב-30 בנובמבר, שם הוא מופץ על ידי חברת האחים וורנר.
ב-28 באפריל 2015 חתמה חברת אלקון אנטרטיינמנט על חוזה להפצה עולמית של הסרט בשיתוף עם האחים וורנר והקרנתו ברחבי העולם החלה ב-13 בנובמבר.
הכנסות הסרט

נכון ל-3 בדצמבר 2015 הגיעו הכנסות הסרט ל-12 מיליון דולר בצפון אמריקה ו-12 מיליון דולר בארצות אחרות. תקציב הסרט עמד על 26 מיליון דולר.
הבדלים בין הסרט למציאות

בין שאר ההבדלים בין עלילת הסרט לבין המציאות, אלכס ווגה לא היה הכורה הראשון שחולץ, אלא פלורנסיו אוולוס. כמו כן, רעייתו של ווגה לא הייתה בהיריון באותה עת. בסרט מגיעה קפסולת הפיניקס ריקה לחלל בו שהו הכורים ובמציאות, כאשר היא הורדה בפעם הראשונה, ירד בה איש צוות החילוץ. בסרט מתוארת ההיכרות המוקדמת בין רעייתו של יוני בריוס לבין המאהבת שלו, דבר שלא אירע במציאות. בניגוד למציאות, מתואר אירוע בו הקפסולה נתקעה עם כורה מחולץ בתוכה. כמו כן, במציאות לא ניתנה הוראה להפסיק את עבודות החילוץ לפני יצירת הקשר עם הכורים ומריה סגוביה מעולם לא סטרה על פניו של לורנס גולברון.
הערות שוליים

↑  "Antonio Banderas & More Join Chilean Miner Disaster Drama The 33". FirstShowing.net. 2013-05-20. Retrieved 2013-06-17.
↑  Noonan, Kevin (August 13, 2014). "Chilean Miner Film The 33 First to Receive Colombian Tax Incentive Benefit". Variety.com. Retrieved August 15, 2014.
↑  Kay, Jeremy (27 December 2013). "The 33 begins production". ScreenDaily.com. Retrieved 1 January 2014.
↑  Kathyrn Shattuck (November 4, 2015). "Patricia Riggen, Director of ‘The 33,’ on Shooting in a Mine". The New York Times. Retrieved November 12, 2015.
↑  Mango, Agustin (8 February 2014). "Miner Drama The 33 Begins Filming in Chile". HollywoodReporter.com. Retrieved 8 February 2014.
↑  "The 33, with Antonio Banderas, filming in Chile". OnLocationVacations.com. 18 February 2014. Retrieved 19 February 2014.
↑  "ON THE SET FOR 2/24/14". StudioSystemNews.com. 24 February 2014. Retrieved 25 February 2014.
↑  "James Horner Scoring The 33". FilmMusicReporter.com. October 18, 2014. Retrieved October 24, 2014.
↑  "Alcon Acquires Chilean Mine Disaster Pic The 33". Deadline.com. April 28, 2015. Retrieved May 11, 2015.
↑  "The 33 (2015)". Box Office Mojo. Retrieved January 11, 2016.
18 באוגוסט

18 באוגוסט הוא היום ה-230 בשנה בלוח הגרגוריאני (231 בשנה מעוברת). עד לסיום השנה נשארו עוד 135 ימים.
אירועים היסטוריים ביום זה

1541 – ספינה פורטוגזית נסחפת לחופי הפרובינציה העתיקה היגו (Higo) שביפן
1572 – בפריז מתחתנים המלך ההוגנוטי אנרי הרביעי, מלך צרפת ומרגריט דה ולואה, נסיכת צרפת בניסיון לפשר בין קתולים ופרוטסטנטים
1612 – מתחיל משפטן של מכשפות הפנדל, אחד ממשפטי המכשפות המפורסמים היותר באנגליה
1848 – אשת החברה הארגנטינאית קמילה או'גורמן והכומר לאדיסלאו גוטיירס מוצאים להורג על ידי כיתת יורים בפקודתו של הרודן חואן מנואל דה רוסאס
1864 – מלחמת האזרחים האמריקנית: קרב גלבר טברנה: כוחות האיחוד מנסים לחתוך קו אספקה חיוני לקונפדרציה לפטרסבורג, וירג'יניה, על ידי תקיפת מסילת הרכבת ווילמינגטון ולוטון
1868 – האסטרונום הצרפתי פייר ז'נסן מגלה את גז ההליום בכרומוספירה של השמש. זהו היסוד הראשון שהתגלה בחלל לפני שהתגלה על הארץ
1877 – האסטרונום אסף הול מגלה את פובוס, ירחו של מאדים
1887 – צולם הסרט הראשון אי פעם, איש הולך מעבר לפינה, בידי לואי לה פרינס
1903 – המהנדס הגרמני קארל יאטו, מטיס לראשונה מטוס שבנה בעצמו, הדואה בכח מנוע, ארבעה חודשים לפני הטיסה המפורסמת של האחים רייט
1909 – ראש עיריית טוקיו, יפן יוקיאו אוזאקי מעניק לעיר וושינגטון 2,000 עצי דובדבן. נשיא ארצות הברית ויליאם הווארד טאפט, מורה לשתול אותם ליד נהר הפוטומק
1920 – מוכנס התיקון ה-19 לחוקת ארצות הברית, המכיר בזכות בחירה לנשים
1941 – השואה: אדולף היטלר פוקד על אנשיו להפסיק את "המתות החסד" של חולי נפש ונכים. אך ההמתות במסגרת תוכנית T4 נמשכות במחנות הריכוז
1948 – בנק אנגלו-פלשתינה מנפיק שטרי כסף ראשונים של מדינת ישראל
1958 – לוליטה, ספרו מעורר המחלוקת של ולדימיר נבוקוב, מתפרסם בארצות הברית
1963 – המאבק של התנועה לשוויון זכויות האזרח בארצות הברית: ג'יימס מרדית הוא האזרח השחור הראשון המסיים את לימודיו באוניברסיטת מיסיסיפי
1969 – ג'ימי הנדריקס מנגן ביום האחרון של פסטיבל וודסטוק
1971 – מלחמת וייטנאם: אוסטרליה וניו זילנד מחליטות להסיג את כוחותיהן מווייטנאם
1983 – ההוריקן "אלישה" פוגע בחופי טקסס וגורם למותם של 22 בני אדם ולנזקים בעלות של יותר ממיליארד דולר
1992 – שחקן הכדורסל האמריקאי לארי בירד מודיע על הפסקת פעילותו בליגת ה-NBA אחרי שנבחרת ארצות הברית בכדורסל זכתה במדליית זהב באולימפיאדת ברצלונה
1992 – מעבדות ואנג (Wang Laboratories) פושטות רגל
1993 – התחנה המרכזית החדשה של תל אביב נפתחת לפעילות, לאחר יותר מ-25 שנות בניה
2008 – נשיא פקיסטן, פרבז מושארף מתפטר מתפקידו עקב לחץ הקואליציה
2011 – בפיגוע על כביש 12 סמוך לאילת נרצחים 8 ישראלים על ידי מחבלים מצריים שנשלחו מטעם ארגון ועדות ההתנגדות העממית מעזה. בתגובה צה"ל מחסל את מפקדי הארגון
2020 – הפיכה צבאית במאלי, במסגרתה נעצר הנשיא איברהים בובאכר קיטה
2023 – פתיחת הקו האדום של הדנקל, הרכבת הקלה בגוש דן
נולדו

1305 – אשיקאגה טאקאוג'י, מפקד צבאי יפני ושליט יפן (נפטר ב-1358)
1587 – וירג'יניה דייר, הילדה הראשונה שנולדה למתיישבים אנגליים ביבשת אמריקה. נעלמה ביחד עם כל מושבת רואנוק (נפטרה בתאריך לא ידוע)
1750 – אנטוניו סליירי, מלחין איטלקי (נפטר ב-1825)
1830 – פרנץ יוזף, לבית הבסבורג, קיסר אוסטריה ומלך הונגריה ודמות מפתח במלחמת העולם הראשונה (נפטר ב-1916)
1890 – ולטר פונק, מראשי המשטר הנאצי בגרמניה (נפטר ב-1960)
1912 – אלזה מורנטה, סופרת איטלקייה (נפטרה ב-1985)
1917 – קספר ויינברגר, שר ההגנה של ארצות הברית (נפטר ב-2006)
1918 – יהודית דויטש-הספל, שחיינית אוסטרית-ישראלית (נפטרה ב-2004)
1920 – שלי וינטרס, שחקנית קולנוע אמריקאית (נפטרה ב-2006)
1921 – לידיה ליטבק, טייסת קרב ואלופת הפלות סובייטית (נהרגה ב-1943)
1925 – ראומה ויצמן, אשת ציבור ישראלית ורעיית נשיא מדינת ישראל השביעי
1926 – אליהו סלע, לוחם ומפקד בפלמ"ח (נפטר ב-2017)
1926 – סלינה אלפנדרי, זמרת אופרה
1927 – מנחם קורמן, כדורסלן במכבי תל אביב ובנבחרת ישראל (נפטר ב-2018)
1927 – רוזלין קרטר, אשתו של ג'ימי קרטר ומייסדת שותפה של מרכז קרטר (נפטרה ב-2023)
1927 – מרווין האריס, אנתרופולוג אמריקאי (נפטר ב-2001)
1932 – לוק מונטנייה, וירולוג צרפתי, חוקר במכון פסטר, חתן פרס נובל לפיזיולוגיה או לרפואה (נפטר ב-2022)
1933 – רומן פולנסקי, במאי קולנוע יהודי-פולני-אמריקאי
1933 – ז'יסט פונטיין, כדורגלן צרפתי (נפטר ב-2023)
1935 – רייפר ג'ונסון, אתלט אמריקאי, אלוף אולימפי, שיאן עולם בקרב עשר ושחקן קולנוע (נפטר ב-2020)
1936 – רוברט רדפורד, שחקן קולנוע ובמאי קולנוע
1938 – יחזקאל טלר, איש חינוך ישראלי
1940 – אהרן אופנהיימר, פרופסור להיסטוריה של עם ישראל בתקופת המשנה והתלמוד באוניברסיטת תל אביב (נפטר ב-2022)
1943 – ג'אני ריברה, כדורגלן איטלקי
1943 – מרטין מאל, שחקן, צייר וקומיקאי אמריקאי (נפטר ב-2024)
1945 – לנין א-רמלי, אחד המחזאים הבולטים במצרים (נפטר ב-2020)
1945 – יאיר שמיר, שר החקלאות ופיתוח הכפר בממשלת ישראל השלושים ושלוש
1948 – גרי אקשטיין, גיטריסט, זמר, מפיק מוזיקלי ומלחין ישראלי (נפטר ב-2021)
1951 – מוני מושונוב, שחקן, ובדרן ישראלי
1952 – פטריק סווייזי, שחקן קולנוע אמריקאי (נפטר ב-2009)
1955 – אמנון לוי, עיתונאי ומגיש טלוויזיה ישראלי
1957 – דניס לירי, קומיקאי ושחקן קולנוע אמריקאי
1958 – מדלין סטו, שחקנית קולנוע אמריקאית
1963 – אביחי קמחי, משורר וסופר ישראלי
1966 – יבגני זיניצ'ב, מדינאי ואיש שירותי הביטחון הרוסיים (נפטר ב-2021)
1967 – בריאן מייקל בנדיס, כותב ומאייר קומיקס אמריקאי
1969 – אדוארד נורטון, שחקן קולנוע אמריקאי
1969 – כריסטיאן סלייטר, שחקן קולנוע אמריקאי
1974 – ניקול קראוס, סופרת אמריקאית
1976 – רותם אבוהב, שחקנית, וקומיקאית ישראלית
1978 – אנדי סמברג, שחקן, קומיקאי ומוזיקאי אמריקאי-יהודי
1983 – מיקה פנימן, זמר פופ
1990 – נטלי פרץ, זמרת ישראלית
1990 – אורי ששון, ג'ודוקא ישראלי
1991 – ריצ'רד הרמון, שחקן קנדי
1992 – קורין גדעון, מנחת טלוויזיה ישראלית
1993 – מאיה מיטשל, שחקנית אמריקאית
1994 – מדליין פטץ', שחקנית אמריקאית
1996 – דין הפנר, שחקנית ישראלית
נפטרו

440 – סיקסטוס השלישי, אפיפיור
472 – ריקימר, השליט בפועל של הקיסרות הרומית המערבית (נולד ב-418)
946 – איוואן רילסקי, קדוש נוצרי אורתודוקסי (נולד ב-867)
1095 – אולף הראשון, מלך דנמרק (נולד ב-1050)
1227 – ג'ינגיס חאן, ייסד את האימפריה המונגולית (נולד ב-1162)
1276 – אדריאנוס החמישי, אפיפיור (נולד ב-1205)
1503 – אלכסנדר השישי, אפיפיור (נולד ב-1431)
1559 – פאולוס הרביעי, אפיפיור (נולד ב-1476)
1563 – אטיין דה לה בואסי, סופר ופילוסוף צרפתי (נולד ב-1530)
1848 – קמילה או'גורמן, אשת חברה ארגנטינאית שהוצאה להורג במהלך שערורייה פוליטית, בעודה הרה (נולדה ב-1828)
1850 – אונורה דה בלזק, סופר צרפתי (נולד ב-1799)
1855 – תומאס מטקלף, סנאטור מקנטקי ומושלה (נולד ב-1780)
1961 – לאונהרד פרנק, סופר גרמני (נולד ב-1882)
1976 – דוד כהן, "האבא" של הנוער העובד (נולד ב-1894)
1988 – עקיבא ארנסט סימון, הוגה דעות ומרצה לחינוך באוניברסיטה העברית, זוכה פרס ישראל (נולד ב-1899)
1990 – פרדריק סקינר, פסיכולוג אמריקאי (נולד ב-1904)
1994 – ישעיהו ליבוביץ, פילוסוף ומדען יהודי (נולד ב-1903)
1999 – חנוך לוין, סופר ומחזאי ישראלי (נולד ב-1943)
2006 – עמנואל מורנו, קצין בסיירת מטכ"ל (נולד ב-1971)
2009 – קים דה-ג'ונג, נשיא קוריאה הדרומית (נולד ב-1925)
2015 – רמה מסינגר, שחקנית קולנוע, טלוויזיה ותיאטרון ומדבבת ישראלית (נולדה ב-1968)
2018 – קופי אנאן, המזכיר הכללי השביעי של האו"ם (נולד ב-1938)
2019 – ששון סומך, פרופסור בחוג ללימודי הערבית והאסלאם שבאוניברסיטת תל אביב וחתן פרס ישראל לחקר המזרחנות (נולד ב-1933)
2020 – בן קרוס, שחקן קולנוע, טלוויזיה ותיאטרון אנגלי (נולד ב-1947)
2020 – ג'ק שרמן, מוזיקאי וגיטריסט אמריקאי, הגיטריסט השני שהצטרף ללהקת הרוק רד הוט צ'ילי פפרז (נולד ב-1956)
2022 – ג'וזפין טוסון, שחקנית תיאטרון וטלוויזיה אנגלייה (נולדה ב-1931)
2022 – הרברט מולין, רוצח סדרתי אמריקאי (נולד ב-1947)
2022 – הלל פלסר, איש חינוך דתי-לאומי ישראלי (נולד ב-1951)
2024 – אלן דלון, שחקן צרפתי (נולד ב-1935)
חגים ואירועים החלים ביום זה

17 באוגוסט – 19 באוגוסט
אוגוסט
לוח אירועים שנתי
אנטוניו סליירי
פרנץ יוזף
ריקימר
ג'ינגיס חאן
AI-שלמות

AI-שלמוּת (באנגלית: AI-complete) הוא מושג המתייחס לבעיות הקשות ביותר בתחום הבינה המלאכותית. אלו מכונות באופן לא רשמי AI-שלמוֹת (AI שלם) או AI-קשוֹת (AI קשה). כינויים אלו מרמזים על כך שהקושי הכרוך בבעיות החישוביות הללו, בהנחה שהבינה היא חישובית, מקביל לפתרון בעיית הבינה המלאכותית המרכזית - הפיכת מחשבים לאינטליגנטיים ברמה מקבילה לזו של אנשים - רמה, המכונה גם "בינה מלאכותית חזקה". כינוי בעיה כ-AI-שלמה משקף גישה שלפיה לא ניתן לפתור אותה על ידי שימוש באלגוריתם פשוט מסוים.
על פי ההשערה, בעיות AI-שלמות כוללות ראייה ממוחשבת, הבנת שפה טבעית, והתמודדות עם נסיבות בלתי צפויות במהלך פתרון של כל בעיה בעולם האמיתי.
בימינו, בעיות AI-שלמות לא ניתנות לפתרון באמצעות טכנולוגיית מחשב מודרנית בלבד, ודורשות בנוסף לכך חישוב אנושי. חישוב אנושי יכול להיות שימושי, לדוגמה, בכדי לזהות נוכחות של בני אדם, כפי שמנגנון ה-CAPTCHA מבצע, ולסייע באבטחת מחשבים בכדי להערים על מתקפות סייבר.
היסטוריה

את המונח טבעה פָניה מוֹנטָלבוֹ באנלוגיה לבעיות NP-שלם ו-NP-קשה מתורת הסיבוכיות המתארות באופן פורמלי את המחלקה המפורסמת ביותר של בעיות קשות בתחום. ניתן לזהות שימושים ראשוניים במונח בעבודת הדוקטורט של אריק מוּלר משנת 1987 וכן במילון בשם "JargonFile" שנכתב על ידי אריק ס. ריימונד בשנת 1991. המילון הכיל מונחי סלנג של האקרים ומתכנתים ששימש מפתחי תוכנה.
בעיות AI-שלמות

ההשערה היא שבעיות AI-שלמות כוללות:
ביקורת עמיתים בעזרת AI - בעיה הכוללת הבנת שפה טבעית מורכבת, חשיבה אוטומטית, הוכחת משפט אוטומטית ומערכת מומחית ללוגיקה רשמית.
בעיות בונגרד (Bongard problems)
ראייה ממוחשבת (ותת-בעיות כגון זיהוי עצמים)
הבנת שפה טבעית (Natural-language understanding) ותת-בעיות כמו כריית טקסט, תרגום מכונה, הבחנה בין מילים.
נהיגה אוטונומית (Autonomous driving)
התמודדות עם נסיבות בלתי צפויות במהלך פתרון של כל בעיה בעולם האמיתי, בין אם מדובר במשימת ניווט, תכנון או אפילו סוג של הסקת מסקנות המופקות ממערכות מומחות.
בעיות AI-שלמות > תרגום מכונה

כדי לתרגם במדויק, למכונה חייבת להיות יכולת להבין את הטקסט. כמו כן, למכונה חייבת להיות יכולת לעקוב אחר הטיעון של המחבר, ולכן חייבת להיות לה יכולת הנמקה מסוימת. בנוסף, חייב להיות לה ידע מקיף אודות העולם בכדי לדעת במה הטקסט דן - לכל הפחות, המכונה חייבת להכיר את כל העובדות שסביר שידע מתרגם אנושי ממוצע, בהתאם לרוח הדברים ולזמן בו נכתבו.
חלק מהידע הזה ניתן בתצורה של עובדות הניתנות לייצוג מפורש, אך חלקו אינו מודע וקשור באופן הדוק לגוף האדם: לדוגמה, ייתכן שמכונה תצטרך להבין איך אוקיינוס גורם לאדם להרגיש כדי לתרגם במדויק מטפורה מסוימת בטקסט. כמו כן, עליה לבנות מודל הכולל את מטרותיהם, כוונותיהם ומצביהם הרגשיים של המחברים כדי לשחזר אותם במדויק בשפה חדשה. כלומר, המכונה נדרשת למגוון רחב של מיומנויות אינטלקטואליות אנושיות, לרבות נימוק, ידע בריא ואינטואיציות העומדות בבסיס תנועה ותמרון, תפיסה ואינטליגנציה חברתית.
לפיכך, ההערכה היא כי תרגום מכונה היא בעיה AI-שלמה: תרגום מכונה עשוי לדרוש בינה מלאכותית חזקה כדי להגיע לרמת תרגום אנושית.
שברירות של תוכנה

שברירות של תוכנה (Software brittleness), מתייחסת לקושי הגובר לתיקון מערכות מחשב ישנות הנחשבות כאמינות אך כושלות כאשר ניתנים להן מקורות מידע לא רגילים או שונים מהצפוי.
מערכות בינה מלאכותית קיימות יכולות לפתור גרסאות פשוטות מאוד ו/או מוגבלות של בעיות AI-שלמות, אך הן לא יכולות לפתור גרסאות של אותה הבעיה המוצגות בהכללה מלאה.
כאשר חוקרי בינה מלאכותית מנסים "להרחיב" את המערכות שלהם כדי להתמודד עם מצבים מורכבים יותר בעולם האמיתי, התוכנות נוטות להיות שבריריות יתר על המידה. ללא ידע אנושי המתבטא בשכל ישר או בהבנה בסיסית של מצב, הן נכשלות כאשר מתחילות להופיע נסיבות בלתי צפויות מחוץ להקשר הבעיה המקורית.
כשבני אדם מתמודדים עם מצבים חדשים בעולם, הם נעזרים ביכולתם לדעת למה לצפות: הם מכירים את הדברים סביבם, יודעים מדוע הם שם, מבינים מה הם צפויים לעשות וכן הלאה. הם יכולים לזהות מצבים חריגים ולהסתגל בהתאם. למכונה ללא בינה מלאכותית חזקה אין כישורים אחרים עליהם ניתן להסתמך.
במאי 2022, DeepMind, חברת-בת של IBM פרסמה עבודה שבה תוארה הכשרה של מודל אחד לביצוע מספר דברים בו זמנית. המודל, ששמו גאטו (Gato), יכול "לשחק אטארי, להוסיף כיתוב לתמונות, לשוחח, לערום קוביות בעזרת זרוע אמיתית של רובוט והרבה יותר, להחליט על סמך ההקשר האם להפיק טקסט, לחבר מומנטים של כוח, ללחוץ על כפתורים או להפיק קטעי קוד פנימיים אחרים".
Genius

| --- | --- |

 סוג:  מסד נתונים מקוון למילות שירים 
 סלוגן:  "Annotate the world"
 תקופת הפעילות:  20 באוקטובר 2009 – הווה (15 שנים) 
 מייסדים:  מהבוד מוגדם, טום ליהמן, Ilan Zechory 
 בעלות:  Genius Media Group Inc.
 שפות תכנות:  Ruby on Rails, JQuery 
 genius.com
 
סמליל האתר
Genius (לשעבר Rap Genius) הוא מאגר מידע מקוון בתחום המדיה, שהוקם באוקטובר 2009 על ידי מהבוד מוגדם, טום ליהמן ואילן זקורי. האתר מאפשר למשתמשים לספק מילים, הסברים ופרשנויות לשירים, לסיפורים, למקורות, לשירה ולמסמכים.
האתר הושק במקור תחת השם Rap Genius, ושם דגש על מוזיקת היפ הופ. האתר התרחב ב-2014 כדי לכסות צורות אחרות של מדיה, כגון מוזיקת פופ, ספרות ורית'ם אנד בלוז. באותה השנה פורסמה גם אפליקציה לאייפון. כדי לשקף את היעדים החדשים האלו, האתר הושק מחדש כ-Genius ביולי 2014. גרסה המותאמת למערכת ההפעלה אנדרואיד פורסמה באוגוסט 2015.
הערות שוליים

↑  "XDA Picks: Best Apps of the Week (Aug 1 – Aug 8)". xda-developers (באנגלית אמריקאית). 2015-08-08. נבדק ב-2017-06-23.
| --- | --- |
בקרת זהויות :  MusicBrainz: 07ce1ec9-6e7b-49e7-98f6-a23beaa75d68 
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
תסמונת פוסט פוליו

הכנר יצחק פרלמן בצעירותו - עומד עם קביים
פרלמן משתמש בקלנועית
תסמונת פוסט-פוליו ( PPS, poliomyelitis sequelae ) היא קבוצה של תסמינים של פוליומיאליטיס (מחלת הפוליו, שמכונה גם בשם שיתוק ילדים), המופיעים בשיעור של כ-25-40% (נתונים עדכניים יותר מ-80%) מהלוקים במחלה. תסמינים אלו נגרמים על ידי ההשפעות המזיקות של הזיהום הנגיפי במערכת העצבים. התסמינים מתרחשים בדרך כלל 15 עד 30 שנה לאחר התקף השיתוק הראשוני. התסמינים כוללים ירידה בתפקוד השרירים או חולשה חריפה עם כאב ועייפות .
התסמינים האלה לא ייחודיים רק למי שלקו בשיתוק. הם עלולים להופיע גם אצל מי שעברו זיהום פוליו לא משתק (NPP nonparalytic polio), שבו נגיף הפוליו לא חדר למערכת העצבים המרכזית ולא פגע בתאי עצב.
המנגנון המדויק שגורם לתסמונת פוסט-פוליו אינו ידוע. היא דומה במידה רבה לתסמונת עייפות כרונית, אך בניגוד להפרעה זו היא נוטה להיות פרוגרסיבית ויכולה לגרום לאובדן כוח שרירים. הטיפול בתסמונת זו הוא בעיקר מנוחה מספקת, שימור אנרגיה זמינה ומכשירים תומכים, כגון סדי רגליים, כיסאות גלגלים ידניים או ממונעים, שיכוך כאב ועזרי שינה .
סימנים וסימפטומים

לאחר תקופה של יציבות ממושכת, אנשים שנדבקו בפוליו והחלימו מתחילים לחוות סימנים ותסמינים חדשים, המאופיינים בניוון שרירים (ירידה במסת שריר), חולשה, כאב ועייפות בגפיים שנפגעו מהווירוס וגם בגפיים שלא ניכר היה שנפגעו בזמן המחלה הראשונית. תסמונת פוסט-פוליו מתקדמת לאט מאוד. היא מאופיינת בתקופות של יציבות ואחריהן ירידה נוספת ביכולות. רוב המטופלים חשים ירידה באפשרות לבצע פעולות יומיומיות, שינויים משמעותיים בניידות, ירידה בתפקוד הגפיים העליונות והיחלשות של הריאות. עייפות היא לעיתים קרובות התסמין המשתק ביותר; אפילו מאמץ קל מייצר לעיתים קרובות עייפות מוגברת ויכול גם להעצים תסמינים אחרים כגון בעיות נשימה או בליעה, הפרעות נשימה בזמן השינה, דום נשימה בשינה ועלייה ברגישות לקור.
פעילות גופנית מוגברת במהלך השנים, בין הזיהום המקורי להופעת התסמונת יכולה להגביר את הסימפטומים. לפיכך, הידבקות בפוליו בגיל צעיר יכולה לגרום לתסמינים מחלישים במיוחד.